ກຳມະບານ ສກຂ ສາລະວັນ
ສະຫຼຸບຕີລາຄາຈັດຕັ້ງປະຕິບັດຂໍ້ແຂ່ງຂັນ 5 ເປັນເຈົ້າ ປະຈຳປີ 2018
ແລະ ເປີດຂະບວນການຂໍ້ແຂ່ງຂັນ 5 ເປັນເຈົ້າ ປະຈຳປີ 2019
ໃນຕອນເຊົ້າວັນທີ 8 ສິງຫາ 2018 ນີ້ທີ່ຫ້ອງປະຊຸມພະແນກສຶກສາທິການ ແລະ ກິລາແຂງ ສາລະວັນ ໄດ້ຈັດກອງປະຊຸມສະຫຼຸບຕີລາຄາຈັດຕັ້ງປະຕິບັດຂໍ້ແຂ່ງຂັນ 5 ເປັນເຈົ້າ ປະຈຳປີ 2018 ແລະ ເປີດຂະບວນການຂໍ້ແຂ່ງຂັນ 5 ເປັນເຈົ້າ ປະຈຳປີ 2019 ຂອງກໍາມະບານຮາກຖານພະແນກສຶກສາທິການ ແລະ ກິລາແຂວງ ໂດຍພາຍໃຕ້ການເປັນປະທານຂອງທ່ານ ນາງ ທອງໃບ ໄຊຍະສານ ປະທານສະຫະພັນກຳມະບານຮາກຖານພະແນກສຶກສາທິການ ແລະ ກິລາແຂວງ, ເປັນກຽດເຂົ້າຮ່ວມຂອງທ່ານ ຈິດຕະກອນ ສາຍສະໜຸດ ຮອງປະທານສະຫະພັນກຳມະບານແຂວງ, ທ່ານ ຄຳເຟືອງ ອິນທິສອນ ຄະນະພັກຮາກຖານ, ມີບັນດາສະຫະພັນກຳມະບານຮາກຖານກຸ່ມວັດທະນະທຳສັງຄົມ, ແຂກທີ່ຖືກເຊີນພ້ອມດ້ວຍສະມາຊິກກຳມະບານພະແນກສຶກສາທິການ ແລະ ກິລາແຂວງເຂົ້າຮ່ວມ.
ໃນພິທີ ທ່ານ ໄພວັນ ແສງອຳພັນ ຄະນະປະທານສະຫະພັນກໍາມະບານຮາກຖານພະແນກສຶກສາທິການ ແລະ ກິລາກໍ່ໄດ້ໃຫ້ກຽດຂຶ້ນຜ່ານບົດສະຫຼຸບການຈັດຕັ້ງປະຕິບັດເນື້ອໃນຂໍ້ແຂ່ງຂັນ 5 ເປັນເຈົ້າ ແລະ ທິດທາງແຜນການຈັດຕັ້ງປະຕິບັດເນື້ອໃນ 5 ເປັນເຈົ້າ ສົກປີ 2019 ເປັນຕົ້ນແມ່ນ ເປັນເຈົ້າໂຄສະນາສຶກສາອົບຮົມການເມືອງແນວຄິດ ໂດຍຖືເອົາວຽກງານການເມືອງ ແນວຄິດເປັນກົກ ໃນການສຶກສາອົບຮົມໃຫ້ແກ່ພະນັກງານລັດຖະກອນ, ສຳມະຊິກກຳມະບານ, ໄດ້ເຂົ້າຮ່ວມເຊື່ອມຊຶມມູນເຊື້ອຂອງພັກ, ຂອງກຳມະບານລາວ, ມະຕິ ແນວທາງນະໂຍບາຍຂອງພັກ, ມີນ້ຳໃຈຮັກຊາດ, ຮັກຄວາມເປັນເອກະລາດ, ຍົກສູງຈິດໃຈເພິ່ງຕົນເອງ, ກຸ້ມຕົນເອງ, ສ້າງຄວາມເຂັ້ມແຂງດ້ວຍຕົນເອງ ວຽກນີ້ປະຕິບັດໄດ້ເທົ່າກັບ 88%. ເປັນເຈົ້າໃນການປັບປຸງແບບແຜນໃນການນຳພາ ແລະ ຂະຫຍາຍການຈັດຕັ້ງກຳມະບານ ໄດ້ເອົາໃຈໃສ່ໃນການພັດທະນາວຽກງານ ດ້ວຍການປັບປຸງແບບແຜນວິທີການ ເຮັດວຽກ, ປັບປຸງການຈັດຕັ້ງກຳມະບານໃຫ້ສອດຄ່ອງ ກັບພາລະບົດບາດ, ຂະຫຍານສະມາຊິກກຳມະບານ, ເອົາໃຈໃສ່ພັດທະນາວຽກງານການສຶກສາ ແລະ ກິລາໃຫ້ໄດ້ທັງປະລິມານ ແລະ ຄຸນນະພາບ ປະຕິບັດໄປຕາມ 8 ຂະແໜງການຍ່ອຍຄື: ວຽກອະນຸບານ, ວຽກປະຖົມ, ວຽກມັດທະຍົມຕອນຕົ້ນ, ວຽກມັດທະຍົມຕອນປາຍ, ວຽກການສຶກສານອກໂຮງຮຽນ, ວຽກອາຊີວະສຶກສາ ແລະ ຝຶກອົບຮົມວິຊາຊີບ, ການບໍລິຫານ ແລະ ຄຸ້ມຄອງການສຶກສາ, ວຽກງານກິລາ-ກາຍຍະກຳ, ວຽກນີ້ປະຕິບັດໄດ້ ເທົ່າກັບ 88%. ເປັນເຈົ້າປົກປ້ອງສິດ ແລະ ຜົນປະໂຫຍດອັນຊອບທຳຂອງພະນັກງານ, ສະມາຊິກກຳມະບານ, ກຳມະກອນ ແລະ ຊາວຜູ້ອອກແຮງງານ ສະມາຊິກກກຳມະບານໄດ້ຮັບຜົນປະໂຫຍດທາງດ້ານແຮງງານ, ເງິນເດືອນ, ນະໂຍບາຍອື່ນໆ, ເປັນເຈົ້າການກວດກາ ເພື່ອປົກປ້ອງສິດ ແລະ ຜົນປະໂຫຍດ ຍົກລະດັບຄວາມຮູ້ຄວາມສາມາດ, ສີມືແຮງງານ ໃນແຕ່ລະໄລຍະຕາມຄວາມເໜາາະສົມ ວຽກນີ້ປະຕິບັດໄດ້ 88%, ເປັນເຈົ້າເຂົ້າຮ່ວມໃນການຕິດຕາມ, ກວດກາຄຸ້ມຄອງລັດ ເສດຖະກິດ, ວັດທະນະທຳ - ສັງຄົມ ໄດ້ຕິດຕາມກວດກາແຜນການເຄື່ອນໄຫວທາງດ້ານວິຊາການຂອງແຕ່ລະຂະແໜງ, ເອົາໃຈໃສ່ສູ້ຊົນສ້າງເສດຖະກິດຄອບຄົວ, ເພື່ອເຮັດໃຫ້ຫຼຸດພົ້ນອອກຈາກຄວາມທຸກຍາກໄດ້ເທື່ອລະກ້າວ ເປັນເຈົ້າການໃນການຕິດຕາມ ກວດກາ ແກ້ໄຂປະກົດການຫຍໍ້ທໍ້ຕ່າງທທີ່ເກີດຂຶ້ນພາຍໃນຂະແໜງການສຶກສາ ແລະ ກິລາ ວຽກງານນີ້ປະຕິບັດໄດ້ 88%, ເປັນເຈົ້າເຂົ້າຮ່ວມການປະຕິບັດແນວທາງການຕ່າງປະເທດຂອງພັກ, ລະບຽບກົດໜາຍຂອງລັດ ໂດຍປະຕິບັດຕາມແນວທາງຍຸດທະສາດໃນການພົວພັນຮ່ວມມື ກັບສາກົນໃນຂະແໜງການສຶກສາ ແລະ ກິລາໄດ້ພົວພັນຮ່ວມມື ຈັດຕັ້ງປະຕິບັດໂຄງການຂອງບັນດາອົງການຈັດຕັ້ງສາກົນຕ່າງໆທີ່ສັງກັດລັດຖະບານ ແລະ ບໍ່ສັງກັດລັດຖະບານ, ເພີ່ມທະວີຄວາມສາມັກຄີແບບພິເສດ ລະຫວ່າງແຂວງ ສາລະວັນ ກັບບັນດາແຂວງພາກກາງ ສສ ຫວຽດນາມ ເປັນຕົ້ນການຮ່ວມມືຊ່ວຍເຫຼືອ ແລກປ່ຽນບົດຮຽນໃນການກໍ່ສ້າງຊັບພະຍາກອນມະນຸດ ວຽກງານນີ້ປະຕິບັດໄດ້ 87%.
ຈາກນັ້ນກໍ່ໄດ້ມອບໃບຢັ້ງຢືນ ກຳມະບານ 5 ເປັນເຈົ້າ ປະຈຳປີ 2018 ຈາກສະຫະພັນກຳມະບານແຂວງສາລະວັນ ໂດຍໃຫ້ກຽດມອບຂອງທ່ານ ຈິດຕະກອນ ສາຍສະໜຸດ ຮອງປະທານສະຫະພັນກຳມະບານແຂວງ ພ້ອມກັນນັ້ນສາມາຊິກກຳມະບານກໍ່ໄດ້ຮັບປຶ້ມຕິດຕາມ 5 ເປັນເຈົ້າ ແລະ ພ້ອມກັນຈັບມືກັນເພື່ອປະຕິບັດເນື້ອໃນຂໍ້ແຂ່ງຂັນ 5 ເປັນເຈົ້າປະຈຳປີ 2019 ໃຫ້ປະກົດຜົນເປັນຈິງ.